ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
தேசிய அகண்ட அலைவரிசை இயக்கத்தின் முன்னேற்றம்
தேசிய அகண்ட அலைவரிசை இயக்கம் கிராமங்களுக்கு அகண்ட அலைவரிசை இணைப்புகளை வழங்கி வருகிறது. பாரத் நெட் திட்டத்தின் கீழ் ஜூன் மாதம் வரை 1,77,550 கிராமப் பஞ்சாயத்துக்களுக்கு அகண்ட அலைவரிசை சேவை வழங்கப்பட்டுள்ளது. 2022-ஆம் ஆண்டுக்குள் கிராமப் பஞ்சாயத்துக்களுக்கு அப்பால் அனைத்து கிராமங்களுக்கும் இச்சேவையை விரிவுப்படுத்த பாரத் நெட் திட்டமிட்டுள்ளது.
அகண்ட அலைவரிசையின் வேகத்தை அதிகரிக்கவும், திட்டமிடப்பட்டுள்ளது. இதற்கான தரவுகளை இந்திய தொலைத்தொடர்பு ஒழுங்குமுறை ஆணையம் பெற்றுள்ளது.
அனைத்து தொலைத்தொடர்பு சேவை வழங்குவோர், பொதுத்துறை நிறுவனங்கள் ஏற்கனவே பதித்துள்ள பைஃபர் கேபிள்களை பயன்படுத்தி புதிய இணைப்புகளை வழங்கவும், கோபுரங்களை அமைக்கவும் ஊக்குவிக்கப்படுகின்றனர்.
மத்திய தொலைதொடர்பு துணை இணை அமைச்சர் திரு தேவுசிங் சவுகான், மாநிலங்களவையில் எழுத்து மூலம் அளித்த பதிலில் இத்தகவலைத் தெரிவித்துள்ளார்
பிரதமர் அலுவலகம்
இந்தோனேஷியாவின் ஜகார்த்தாவிற்கு செப்டம்பர் 6, 7 தேதிகளில் பிரதமர் பயணம் மேற்கொள்கிறார்
பிரதமர் திரு. நரேந்திர மோடி 2023 செப்டம்பர் 6 மற்றும் 7-ம் தேதிகளில் இந்தோனேஷியாவின் ஜகார்த்தாவிற்கு பயணம் மேற்கொள்கிறார். இந்தோனேஷிய அதிபர் திரு. ஜோகோ விடோடோ அழைப்பின் பேரில் பிரதமர் அந்நாட்டுக்குச் செல்கிறார்.
இந்த பயணத்தின்போது, ஆசியான் அமைப்பின் தற்போதைய தலைமைப் பொறுப்பை வகிக்கும் நாடு என்ற முறையில் இந்தோனேஷியா நடத்தும் 20-வது ஆசியான்-இந்தியா உச்சி மாநாடு மற்றும் 18-வது கிழக்காசிய உச்சி மாநாட்டில் பிரதமர் திரு நரேந்திர மோடி கலந்து கொள்கிறார்.
நடைபெறவுள்ள ஆசியான்-இந்தியா உச்சிமாநாடு, 2022-ம் ஆண்டில் இந்தியா-ஆசியான் உறவுகளை ஒரு விரிவான உத்திசார் கூட்டு செயல்பாட்டு நிலைக்கு உயர்த்திய பின்னர் நடைபெறும் முதல் உச்சி மாநாடாகும். இந்த உச்சிமாநாடு இந்தியா-ஆசியான் உறவுகளின் முன்னேற்றத்தை ஆய்வு செய்து, எதிர்கால ஒத்துழைப்பு அம்சங்கள் குறித்து வரையறுக்கும்.
ஆசியான் நாடுகளின் தலைவர்கள் மற்றும் இந்தியா உள்ளிட்ட அதன் எட்டு பேச்சுவார்த்தை நாடுகளுக்கு, பிராந்திய மற்றும் உலகளாவிய முக்கியத்துவம் வாய்ந்த பிரச்சினைகள் குறித்து கருத்துக்களைப் பரிமாறிக் கொள்ள கிழக்காசிய உச்சிமாநாடு ஒரு வாய்ப்பை வழங்கும்.
குடியரசுத் தலைவர் செயலகம்
ரம்ஜானை முன்னிட்டு குடியரசுத் தலைவர் வாழ்த்து
ரம்ஜான் பண்டிகை நாளை கொண்டாடப்படுவதை முன்னிட்டு, நாட்டு மக்களுக்கு, குடியரசுத் தலைவர் திரு ராம் நாத் கோவிந்த் வாழ்த்து தெரிவித்துள்ளார்.
அவர் விடுத்துள்ள வாழ்த்து செய்தி:
‘‘ரம்ஜான் பண்டிகை தினத்தில், நாட்டு மக்களுக்கு குறிப்பாக முஸ்லிம் சகோதார, சகோதரிகளுக்கு எனது வாழ்த்துக்களை தெரிவித்துக் கொள்கிறேன்.
ரமலான் புனித மாதத்தில், மக்கள் நோன்பு இருந்து அல்லாவை வழிபடுகின்றனர். இந்த புனிதமான ரம்ஜான் பண்டிகை, ரமலான் மாதத்தின் முடிவை குறிக்கிறது மற்றும் சகோதரத்துவம் மற்றும் நல்லிணக்கத்தை வலுப்படுத்தும் நிகழ்வாக கொண்டாடப்படுகிறது. மனிதநேய சேவைக்கு நம்மை மீண்டும் அர்ப்பணிக்கவும், ஏழைகளின் வாழ்வை மேம்படுத்தும் நிகழ்வாகவும் ரம்ஜான் பண்டிகை உள்ளது.
அனைத்து விதிமுறைகள் மற்றும் வழிகாட்டுதல்களை பின்பற்றி கொவிட்-19 தொற்றை எதிர்கொள்ளவும், சமூக நலனுக்காகவும், நாட்டுக்காவும் பணியாற்ற நாம் அனைவரும் தீர்மானிப்போம்.’’
பிரதமர் அலுவலகம்
லச்சித் திவஸ் அன்று லச்சித் போர்புக்கானுக்கு பிரதமர் மரியாதை
லச்சித் திவஸ் தினமான இன்று லச்சித் போர்புக்கானுக்கு பிரதமர் திரு நரேந்திர மோடி மரியாதை செலுத்தினார்.
"லச்சித் திவஸ் எனப்படும் இந்த சிறப்பு தினத்தில், வீரம் நிறைந்த போர்புக்கானுக்கு நாம் தலைவணங்குகிறோம். தலைசிறந்த தலைவரும், உத்திகளை வகுப்பதில் வல்லவருமான அவர், அஸ்ஸாமின் தனித்துவமான கலாச்சாரத்தை பாதுகாப்பதில் முக்கிய பங்காற்றினார். ஏழைகள் மற்றும் நலிவடைந்தோருக்கு அதிகாரமளிக்கவும் அவர் பெரும் பங்காற்றினார்," என்று தமது டிவிட்டர் பதிவொன்றில் பிரதமர் தெரிவித்துள்ளார்.
பிரதமர் அலுவலகம்
அகமதாபாத்தில் உள்ள ஜைடஸ் உயிரி தொழில்நுட்பப் பூங்காவிற்கு பிரதமர் நேரில் சென்றார்
பிரதமர் திரு நரேந்திர மோடி, உள்நாட்டிலேயே மரபணு சார்ந்து ஜைடஸ் கேடில்லா நிறுவனத்தால் தயாரிக்கப்படும் தடுப்பூசி குறித்து மேலும் தெரிந்துகொள்ள, அகமதாபாத்தில் உள்ள ஜைடஸ் உயிரி தொழில்நுட்பப் பூங்காவிற்கு நேரில் சென்றார்.
இதுகுறித்து தமது ட்விட்டர் செய்தியில், “ஜைடஸ் கேடில்லா நிறுவனத்தால் மரபணுவை மையமாகக்கொண்டு உள்நாட்டிலேயே தயாரிக்கப்படும் தடுப்பூசியை பற்றி மேலும் தெரிந்து கொள்வதற்காக அகமதாபாத்தில் உள்ள ஜைடஸ் உயிரி தொழில்நுட்பப் பூங்காவிற்கு நேரில் சென்றேன். இந்தப் பணியில் ஈடுபட்டு வரும் குழுவிற்கு எனது பாராட்டுக்கள். அவர்களின் இந்தப் பயணத்தில் அனைத்து உதவிகளையும் மேற்கொள்ள இந்திய அரசு முனைப்புடன் செயல்படுகிறது” என்று பிரதமர் குறிப்பிட்டுள்ளார்.
-----
(
விவசாயத்துறை அமைச்சகம்
மத்திய வேளாண் மற்றும் விவசாயிகள் நலன் அமைச்சர் திரு. நரேந்திர சிங் தோமர் காணொளிக் காட்சி மூலம் மாநிலங்களுடன் கூட்டம் நடத்தினார்; ஊரகப் பொருளாதாரத்தை மேம்படுத்த அரசின் சமீபத்திய நடவடிக்கைகள் குறித்து விவாதித்தார்.
ஊரகப் பொருளாதாரத்தை மேம்படுத்த அரசின் சமீபத்திய நடவடிக்கைகள் குறித்து விவாதிக்க, மத்திய வேளாண் மற்றும் விவசாயிகள் நலன் அமைச்சர் திரு. நரேந்திர சிங் தோமர் காணொளிக் காட்சி மூலம் மாநிலங்களுடன் கூட்டம் ஒன்றை இன்று நடத்தினார். வேளாண் இணை அமைச்சர்கள், திரு. பர்ஷோத்தம் ருபாலா மற்றும் திரு. கைலாஷ் சவுத்ரி, கிட்டத்தட்ட அனைத்து மாநிலங்களின் வேளாண் அமைச்சர்கள் மற்றும் வேளாண், கூட்டுறவு மற்றும் விவசாயிகள் நலன் துறையின் மூத்த அதிகாரிகள் இந்தக் கூட்டத்தில் கலந்துக் கொண்டனர். இந்த நிகழ்வின் போது, 10,000 விவசாய உற்பத்தி நிறுவனங்களின் உருவாக்கம் மற்றும் மேம்பாட்டுக்கான புதிய செயல்முறை வழிகாட்டுதல்கள் குறித்த கையேட்டை மத்திய வேளாண் மற்றும் விவசாயிகள் நலன் அமைச்சர் வெளியிட்டார். அமல்படுத்ததில் உள்ள முக்கிய விவகாராங்கள் குறித்து மாநிலங்களுடனான உரையாடலின் போது விவாதிக்கப்பட்டது.
காணொளிக் காட்சி மூலம் பேசிய திரு. நரேந்திர சிங் தோமர், சுய-சார்பு இந்தியா திட்டத்துக்கு ரூ 20 லட்சம் கோடி மதிப்பிலான தொகுப்பை ஒதுக்கீடு செய்து, அதன் கீழ் வேளாண்-வாயில் மற்றும் ஒருங்கிணைப்பு மையங்களில்  உள்ளிட்டவை) வேளாண் உள்கட்டமைப்புத் திட்டங்களை நிறுவ ரூ 1 லட்சம் கோடி நிதி வசதியை ஒதுக்கீடு செய்ததற்காக பிரதமர் திரு. நரேந்திர மோடிக்கு நன்றி தெரிவித்தார். தற்போதைய மொத்த அறுவடையில் சுமார் 15-20 சதவீதம் இருக்கும் வேளாண் தயாரிப்புகள் வீணாதலைத் தடுக்க அறுவடைக்கு பின்பான உள்கட்டமைப்பை ஏற்படுத்த இந்த நிதி பயன்படுத்தப்படும் என்று அவர் தெரிவித்தார்.
விவசாயி கடன் அட்டைகளை முழுவதுமாக வழங்கும் திட்டத்தை அரசு தொடங்கியுள்ளதாகவும், சுய-சார்பு இந்தியா இயக்கத்தின் கீழ் 2.5 கோடி விவசாயி கடன் அட்டைகளை இந்த வருடத்தின் இறுதிக்குள் வழங்க இலக்கு நிர்ணயிக்கப்பட்டிருப்பதாகவும் அமைச்சர் மேலும் கூறினார். பிரதமரின் விவசாயிகள் திட்டம் மற்றும் விவசாயிகள் கடன் அட்டைகள் குறித்து பேசிய அவர், மொத்தமுள்ள சுமார் 14.5 கோடி செயல்பாட்டிலுள்ள வேளாண் நிலப் பகுதிகளில், பிரதமரின் விவசாயிகள் திட்டத்தின் கீழ் 10..5 கோடி நிலப் பகுதிகளைப் பற்றிய தகவல்கள் சேகரிக்கப்பட்டிருப்பதாக அவர் தெரிவித்தார். சுமார் 6.67 கோடி விவசாயிகள் கடன் அட்டைக் கணக்குகள் தற்போது செயல்பாட்டில் உள்ளன. விவசாயிகள் கடன் அட்டைகளை முழுவதும் வழங்கும் திட்டம் பிப்ரவரி 2020-இல் தொடங்கியப் பிறகு, சுமார் 95 லட்சம் விண்ணப்பங்கள் பெறப்பட்டு, 75 லட்சம் விண்ணப்பங்களுக்கு ஒப்புதல் அளிக்கப்பட்டுள்ளன.
2023-24 வரை மொத்தம் 10,000 விவசாய உற்பத்தி நிறுவனங்களின் நிறுவப்பட உள்ளதாகவும் விவசாய உற்பத்தி நிறுவனங்களுக்கு 5 வருடங்களுக்கு ஆதரவு தொடரும் என்றும் அமைச்சர் தெரிவித்தார். முன்மொழியப்பட்டுள்ள திட்டத்தின் மதிப்பு ரூ 6,866 கோடி ஆகும். வேளாண் உள்கட்டமைப்பு மேம்பாடு, விவசாய உற்பத்தி நிறுவனங்களை ஊக்குவித்தல் மற்றும் விவசாயிகள் கடன் அட்டைகள் மூலம் விவசாயிகளுக்குக் கடன் வசதிகளை அளித்தல் ஆகியவற்றுக்கு மாநிலங்களுக்குத் தேவைப்படும் அனைத்து உதவிகளும்,ஆதரவும் அளிக்கப்படும் என்று அவர் உறுதியளித்தார்.
(Visitor Counter : 158
குடியரசுத் துணைத் தலைவர் செயலகம்
உலகத்துக்கே அச்சுறுத்தலாக உள்ள தீவிரவாதத்தை எதிர்கொள்ள உலக அளவில் நடவடிக்கை தேவை: குடியரசு துணைத் தலைவர்
பெல்ஜியம் மன்னர் பிலிப்-பை சந்தித்தார்
உலகத்துக்கே அச்சுறுத்தலாக உள்ள தீவிரவாதத்தை எதிர்கொள்ள சர்வதேச அளவிலான நடவடிக்கை மற்றும் சர்வதேச ஒத்துழைப்பு தேவை என்று இந்திய குடியரசு துணைத் தலைவர் திரு.எம்.வெங்கைய நாயுடு வலியுறுத்தியுள்ளார். புதுதில்லியில் மேதகு பெல்ஜியம் மன்னர் பிலிப்புடன் அவர் இன்று கலந்துரையாடினார். இந்த நிகழ்ச்சியில், இரு நாடுகளையும் சேர்ந்த மூத்த அதிகாரிகளும் கலந்துகொண்டனர்.
உலகம் முழுவதும் தீவிரவாத அச்சுறுத்தல் அதிகரித்து வருவது குறித்து குடியரசு துணைத் தலைவர் எடுத்துரைத்தார். இது மிகப்பெரும் சர்வதேச சவால் என்பதை ஒப்புக் கொண்ட பெல்ஜியம் மன்னர், அவர்களது நாட்டில் தீவிரவாதிகள் தாக்குதல் நடத்திய நேரத்தில், இந்தியா அளித்த ஆதரவுக்கு நன்றி தெரிவித்தார். அப்போது, ஐக்கிய நாடுகள் சபையில் சர்வதேச தீவிரவாதத்துக்கான ஒருங்கிணைந்த உடன்பாடு குறித்த பேச்சுவார்த்தையை விரைந்து முடித்து, நிறைவேற்றப்பட வேண்டும் என்று இந்தியா விரும்புவதாக குடியரசுத் துணைத் தலைவர் குறிப்பிட்டார். இந்த விவகாரத்தில் இந்தியாவின் கருத்துக்கு பெல்ஜியம் மன்னர் ஆதரவை வெளிப்படுத்தினார்.
இந்தியாவும், பெல்ஜியமும் இன்று இரண்டு வலுவான ஜனநாயகங்கள் மற்றும் பல்வேறு கொள்கைகளும், லட்சியங்களும் ஒரே மாதிரியானவை என்று குடியரசு துணைத் தலைவர் குறிப்பிட்டார். மேலும் அவர், ஜனநாயகம், சட்டத்தின் ஆட்சி, பேச்சுரிமை, சுதந்திரமான நீதித்துறை, சுதந்திரமான பத்திரிகை மற்றும் மனிதஉரிமைகள் பாதுகாப்பு ஆகியவை அடிப்படை மதிப்புகளாக இருப்பதாகவும், இதன்மூலம், நமது சமூகங்கள் ஒன்றாக இருப்பதாகவும் தெரிவித்தார். இந்திய மொழியியல் கல்வியின் முன்னேற்றத்துக்கு பெல்ஜியமைச் சேர்ந்த கல்வியாளர்கள் முக்கிய பங்களிப்பை செய்துள்ளனர், குறிப்பாக, இந்தியாவிலும், பெல்ஜியமிலும் இந்தி மற்றும் சமஸ்கிருத படிப்புக்கு முக்கியப் பங்காற்றியுள்ளனர் என்று அவர் கூறினார்.
முதலாம் உலகப் போரின்போது, பெல்ஜியமுக்காக 1,30,000-க்கும் மேற்பட்ட இந்திய வீரர்கள், போர்க்களத்தில் போரிட்டனர். 9,000-க்கும் மேற்பட்டோர் அளப்பரிய தியாகத்தை செய்தனர் என்று குடியரசு துணைத் தலைவர் குறிப்பிட்டார். முதலாவது உலகப் போரில் இந்திய வீரர்களின் பங்களிப்பு குறித்த கண்காட்சியைத் திறந்துவைத்து, “ஃபிளாண்டர் களத்தில் இந்தியா”  என்ற மிகப்பெரிய புத்தகத்தை மன்னர் வெளியிட உள்ளதற்கு தனது மகிழ்ச்சியை அவர் வெளிப்படுத்தினார். இது இந்திய வீரர்களின் வீரம் மற்றும் தியாகத்துக்கான மரியாதையாக இருக்கும் என்று அவர் கூறினார்.
பெல்ஜியமைச் சேர்ந்த வர்த்தக நிறுவனங்களை கவர்ந்து இழுக்கும் சிறந்த வர்த்தக இடமாக இந்தியா இன்று திகழ்கிறது மற்றும் இந்தியாவில் தொடங்குவோம் திட்டத்தில் பெல்ஜிமின் சிறு மற்றும் நடுத்தர தொழில் நிறுவனங்கள் இணைந்து செயல்படுவதற்கான வாய்ப்புகளை ஆராய்வதை ஊக்குவிக்க வேண்டும் என்று குடியரசு துணைத் தலைவர் கூறினார். மேலும் அவர், நகர்ப்பகுதி மையங்களின் பொருளாதாரத் திறனைப் பயன்படுத்தும் நோக்கிலேயே 100 பொலிவுறு நகரங்கள் திட்டத்தை இந்தியா செயல்படுத்துவதாகக் கூறினார். நகர்ப்பகுதி போக்குவரத்து தீர்வுகள், எரிசக்தியை சிறப்பாக பயன்படுத்தும் தொழில்நுட்பங்கள், சிறந்த குடிமக்கள் சேவைகள், துப்புறவு மற்றும் கழிவு மேலாண்மை ஆகியவற்றில் பெல்ஜியம் நிறுவனங்களுக்கு உள்ள நிபுணத்துவத்தால், அந்த நிறுவனங்களுக்கு இந்தியாவில் ஏராளமான வர்த்தக வாய்ப்புகள் கிடைக்கும் என்று அவர் கூறினார்.
பெல்ஜியம் மன்னருடன் உயர்மட்டக் குழுவும் வந்திருந்தது.
சிறப்பு சேவைகள் மற்றும் கட்டுரைகள்
நகை வணிகர்களிடையே விழிப்புணர்வு நிகழ்ச்சியை நடத்தியது இந்திய தரநிலை அலுவலகம்
தங்கம் மற்றும் வெள்ளி நகைகளுக்கான பிஸ் ஹால்மார்க் திட்டங்கள் குறித்து நகை வணிகர்களிடையே விழிப்புணர்வு ஏற்படுத்தும் நிகழ்ச்சியை சென்னை கிளை அலுவலகத்தின் தலைவரும் விஞ்ஞானியுமான திருமதி ஜெஸ்ஸி பென்னி தலைமையில் விருத்தாச்சலத்தில் 2021 மார்ச் 19 அன்று இந்திய தரநிலை அலுவலகம்  நடத்தியது.
விருத்தாச்சலம், திட்டக்குடி, உளுந்தூர்பேட்டையைச் சேர்ந்த சுமார் 20 உறுப்பினர்கள் இந்த நிகழ்ச்சியில் கலந்து கொண்டனர்.
2021 ஜூன் 1 முதல் ஹால்மார்க் திட்டத்தை இந்திய அரசு கட்டாயமாக்கி இருப்பதால், பிஸ் ஹால்மார்க் முன்பதிவு பெறாத நகை வணிகர்கள் கடைசி நேர நெரிசலைத் தவிர்க்கும் வகையில் கூடிய விரைவில் இதற்கு விண்ணப்பிக்குமாறு விஞ்ஞானி திரு முகுந்தன் ரகுநாதன் கேட்டுக்கொண்டார்.
இணையதளம் வாயிலாக முன்பதிவு செய்யலாம் என்றும், முன்பதிவுக்கான சான்றிதழ் உடனடியாக கிடைக்கும் என்றும் அவர் தெரிவித்தார். போதிய முன்பதிவு இல்லாமல் ஹால்மார்க் நகைகளை விற்பனை செய்வது தண்டனைக்குரிய குற்றம் என்றும், இதற்கு அபராதமோ அல்லது சிறை தண்டனையோ விதிக்கப்படலாம் என்றும் அவர் எச்சரிக்கை விடுத்தார்.
நகை வணிகர்களுக்கான முன்பதிவு சலுகைகள் மீதான திட்டம் பற்றி விரிவாக பேசிய விஞ்ஞானி திரு ஹரி மோகன் மீனா, பதிவு செய்வதற்கான நடைமுறை, சமர்ப்பிக்க வேண்டிய ஆவணங்கள் மற்றும் உரிய கட்டண விவரங்கள் உள்ளிட்டவை அடங்கிய கொள்கை பற்றி விளக்கினார்.
பதிவு செய்யும் ஒவ்வொரு வழிமுறையையும் அவர் விளக்கமாக எடுத்துரைத்தார். சிறிய நகை வணிகர்கள் ஐந்து ஆண்டுகளுக்கு பதிவு செய்வதற்கான கட்டணம் ரூ. 7500 மட்டுமே என்றும், இது தற்போதைய தேதியில் இரண்டு கிராம் தங்கத்தின் விலையை விட குறைவானது என்றும் அவர் குறிப்பிட்டார்.
கூட்டத்திற்குப் பிறகு நடைபெற்ற கேள்வி பதில் நிகழ்ச்சியில் நகை வணிகர்களின் கேள்விகளுக்கு விரிவான பதில்கள் அளிக்கப்பட்டன.
இந்த கூட்டத்தில் தெரிவிக்கப்பட்ட கருத்துக்கள் திருப்திகரமாக இருந்ததாக தங்களது மகிழ்ச்சியை வெளிப்படுத்திய பங்கேற்பாளர்கள், இதுபோன்ற நிகழ்ச்சிக்கு ஏற்பாடு செய்த பிஸ் அமைப்பிற்கு நன்றி தெரிவித்தனர்.
குருதேவ் ஹால்மார்க் மையத்தைச் சேர்ந்த திரு பிரவீன் நன்றியுரை வழங்கியதோடு, அனைத்து நகை வணிகர்களும் விரைவில் பதிவு செய்யுமாறு கேட்டுக் கொண்டார்.
இந்தத் தகவல், சந்தை மற்றும் நுகர்வோர் விவகாரங்கள் பிரிவின் துணை இயக்குநர் திரு ஹெச். அஜய் கண்ணா வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குடும்ப ஓய்வூதியத்திற்கான உச்சவரம்பு மாதத்திற்கு ரூ.45,000-ல் இருந்து ரூ. 1,25,000 ஆக உயர்த்தப்பட்டுள்ளது: டாக்டர் ஜிதேந்திர சிங்
குடும்ப ஓய்வூதியம் தொடர்பான முக்கிய சீர்திருத்தமாக, குடும்ப ஓய்வூதியத்திற்கான உச்சவரம்பு மாதத்திற்கு ரூ.45,000-ல் இருந்து ரூ. 1,25,000 ஆக உயர்த்தப்பட்டுள்ளது என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
உயிரிழந்த பணியாளர்களின் குடும்ப உறுப்பினர்களின் வாழ்க்கையை இந்த முடிவு எளிதாக்குவதோடு, போதுமான நிதி பாதுகாப்பை அவர்களுக்கு வழங்கும்.
பெற்றோர்களின் இறப்பிற்கு பிறகு ஒரு குழந்தை இரு குடும்ப ஓய்வூதியங்களை பெற வேண்டியிருப்பின், அதற்காக அனுமதிக்கப்பட்டுள்ள அளவு குறித்த விளக்கத்தை ஓய்வூதியம் மற்றும் ஓய்வூதியர்கள் நலத் துறை அளித்துள்ளது என்று அமைச்சர் கூறினார்.
இரு குடும்ப ஓய்வூதியங்களுக்கான அளவு மாதத்திற்கு ரூ. 1,25,000 ஆக நிர்ணயிக்கப்பட்டுள்ளது என்று கூறிய டாக்டர் ஜிதேந்திர சிங், முந்தைய அளவை விட இது 2.5 மடங்கு அதிகம் என்றார்.
பல்வேறு அமைச்சகங்கள்/துறைகளிடம் இருந்து பெறப்பட்ட குறிப்புகளின் அடிப்படையில் மேற்கண்ட விளக்கம் அளிக்கப்பட்டிருக்கிறது.
பாதுகாப்பு அமைச்சகம்
தேசிய பாதுகாப்பு சேவை மற்றும் சைனிக் பள்ளிகளில் பெண்களின் பிரதிநிதித்துவம்: மத்திய இணையமைச்சர் தகவல்
தேசிய பாதுகாப்பு அகாடமி நவம்பர் 2021 தேர்வை 116891 மகளிர் எழுதி உள்ளனர். ஜூலை 2022 தேர்வுக்கான பணிகள் நடந்து வருகின்றன. ராணுவ நர்சிங் அதிகாரிகள் 4734 பேர் உள்பட 10493 பெண் அதிகாரிகள் பாதுகாப்புத் துறையில் சேவையாற்றி வருகின்றனர். ஆட்சேர்ப்பு என்பது மனித வள தேவைகள் மற்றும் பாதுகாப்புப் படைகளில் பங்கினை பூர்த்தி செய்வதை பொறுத்தது.
2021 – 2022 கல்வியாண்டு முதல் அனைத்து 33 சைனிக் பள்ளிகளிலும் பெண் குழந்தைகள் சேர்க்கப்பட்டு வருகின்றனர். மிசோரமில் உள்ள சிங்சிப் சைனிக் பள்ளியில் கடந்த 2018 -19ஆம் கல்வியாண்டில் சைனிக் பள்ளி சங்கத்தால் அறிவிக்கப்பட்ட கொள்கை படி முதன்முதலாக பெண் குழந்தைகள் சோதனை முறையில் அனுமதிக்கப்பட்டனர். இதன் பிறகு அனைத்து சைனிக் பள்ளிகளிலும் 6 ஆம் வகுப்பில் உள்ள காலியிடத்தில் 10 % அல்லது 10 பெண் குழந்தைகள் இதில் எது அதிகமாக உள்ளதோ அதன்படி பெண் குழந்தைகள் சேர்க்கப்பட்டு வருகின்றனர். 2021 -2022 ஆம் கல்வியாண்டில் 33 பள்ளிகளில் 6 ஆம் வகுப்பில் 320 குழந்தைகள் சேர்க்கப்பட்டுள்ளனர்.
இத்தகவலை பாதுகாப்பு இணையமைச்சர் திரு. அஜய்பட் எழுத்துப்பூர்வமாக மாநிலங்களவையில் தெரிவித்துள்ளார்.
(Visitor Counter : 160
மனித வள மேம்பாட்டு அமைச்சகம்
இம்பிரிண்ட்-2 திட்டத்தின் கீழ் 112 கோடி ரூபாய் செலவில் 112 கோடி ரூபாய் நிதியுதவிக்காக தேர்வு செய்யப்பட்டுள்ள 122 இரண்டு புதிய ஆராய்ச்சி திட்ட முன்மொழிவுகள் – மனித வள மேம்பாட்டுத் துறை அமைச்சர் திரு. பிரகாஷ் ஜவ்டேகர்
புதுதில்லியில் நடைபெற்ற இம்பிரிண்ட்-2 உயர்நிலை கமிட்டியின் கூட்டத்தில் ஒப்புதல் வழங்கப்பட்டது
உயர் கல்வி நிறுவனங்களின் ஆராய்ச்சியை மேம்படுத்தும் நோக்கத்தோடு பிரதமர் திரு. நரேந்திர மோடி தலைமையிலான அரசு இம்பிரிண்ட்-2 திட்டத்தின் கீழ் எரிசக்தி பாதுகாப்பு, சுகாதாரம், தகவல் தொழில்நுட்பம் மற்றும் பாதுகாப்புத் துறைகளில் 112 கோடி ரூபாய் செலவில் 122 புதிய ஆராய்ச்சித் திட்டங்களுக்கு ஒப்புதல் வழங்கியுள்ளது.
இது குறித்து அறிக்கை வெளியிட்டுள்ள மத்திய மனிதவள மேம்பாட்டுத் துறை அமைச்சர் திரு. பிரகாஷ் ஜவ்டேகர், 2155 முன்மொழிவுகளில் 122 சிறந்த முன்மொழிவுகள் இம்பிரிண்ட்-2-ன் கீழ் வெட்டு முனை தொழில்நுட்பத்தை மேம்படுத்துவதற்கான நிதியுதவிக்கு தெரிவு செய்யப்பட்டதாக கூறியுள்ளார்.
இம்பிரிண்ட் முன்மொழிவுகள் தற்போது போட்டி மனப்பான்மையை உருவாக்க, தனியார் நிறுவனங்கள் உட்பட உயர்கல்வி நிறுவனங்களிலும் கொண்டு வரப்படுகின்றன.
முதல் முறையாக அனைத்து இந்திய தொழில்நுட்பக் கழகங்கள் மற்றும் இந்திய அறிவியல் கழகத்தின் கூட்டு முன்முயற்சி, மத்திய மனித வள மேம்பாட்டுத் துறையின் ஆதரவோடு தற்போது தனியார் நிறுவனங்களிலும் இம்பிரிண்ட் ஒரு பங்கு வகிக்கிறது. இந்தியா எதிர்கொண்டுள்ள முதன்மையான அறிவியல் மற்றும் பொறியியல் சார்ந்த சவால்களை சமாளிப்பது மற்றும் உள்ளடக்கிய வளர்ச்சி மற்றும் சுய சார்பை பெறுவதற்கு நாட்டை வலுப்படுத்தி அதிகாரமளித்து வழிவகுப்பதாகும்.
(Visitor Counter : 253
கலாசாரத்துறை அமைச்சகம்
சுதந்திரப் பெருவிழாவின் ஒரு பகுதியாக ஆவணக் காப்பகத்தின் 132-வது நிறுவன தினத்தையொட்டி ஆவணப்படுத்துதல் பற்றிய கண்காட்சிக்கு தேசிய ஆவணக் காப்பகம் ஏற்பாடு
சுதந்திரப் பெருவிழாவின் ஒரு பகுதியாக, ஆவணக் காப்பகத்தின் 132-வது நிறுவன தினத்தையொட்டி ஆவணப்படுத்துதல் குறித்து மத்திய கலாச்சார அமைச்சகத்துக்கு உட்பட்ட தேசிய ஆவணக் காப்பகம் ஏற்பாடு செய்துள்ள ‘அணுகல் & இணைப்புக்கான சாதனங்கள்: ஒரு ஒருமைப்பாட்டு பயணம்’ என்ற தலைப்பிலான கண்காட்சியை, மத்திய கலாச்சாரம் மற்றும் வெளியுறவுத்துறை இணை அமைச்சர் திருமதி மீனாட்சி லேகி, புதுதில்லியில் இன்று  தொடங்கி வைத்தார்.
நிகழ்ச்சியில் பேசிய திருமதி மீனாட்சி லேகி, நமது மூலங்களை வலுப்படுத்தி எதிர்காலத்தி்ற்கு அடித்தளமிட நமது வரலாற்றைப் படிப்பதும், எழுதுவதும் இன்றும் அவசியமாக உள்ளது என்றார். இந்தக் கண்காட்சி நமது வரலாறு, இந்தியாவை கட்டமைக்க உதவிய ஆவணங்கள், அனைத்து மாநிலங்கள் மற்றும் பழங்கால சமஸ்தானங்களைப் பற்றிய ஆவணங்களையும் காட்சிக்கு வைத்துள்ளது. நவீன இந்தியாவிற்கு அடித்தளமிட்ட நிகழ்வுகளை புரிந்துகொள்ள அவற்றைப் பற்றி சித்தரிப்பதும் படிப்பதும், எழுதுவதும் அவசியம் என்றும் அவர் குறிப்பிட்டார்.
கண்காட்சியின் நோக்கத்தை வெளிப்படுத்தும் விதமாக பல்வேறு புகைப்படங்கள், பத்திரிகைக் குறிப்புகள், தனியார் ஆவணங்கள் மற்றும் அது தொடர்பான வரைபடங்களும், கண்காட்சியில் இடம் பெற்றுள்ளது. இந்தக் கண்காட்சி 10 மே, 2022 வரை விடுமுறை தினங்கள் தவிர மற்ற நாட்களில் காலை பத்து மணி முதல், மாலை ஐந்து மணி வரை பொதுமக்கள் பார்வைக்கு திறந்திருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805071
----
(Visitor Counter : 151
நிதி அமைச்சகம்
வருவாய் பற்றாக்குறை மானியமாக ரூ. 7,183.42 கோடி 14 மாநிலங்களுக்கு விடுவிக்கப்பட்டது
மத்திய நிதியமைச்சகத்தின்கீழ் உள்ள செலவினத் துறை வருவாய் பற்றாக்குறை மானியமாக ரூ. 7,183.42 கோடியை 14 மாநிலங்களுக்கு இன்று விடுவித்தது. 15-ஆவது நிதிக் குழுவின் பரிந்துரையின்படி, இந்த மானியம் விடுவிக்கப்பட்டுள்ளது.
நடப்பு நிதியாண்டில் 14 மாநிலங்களுக்கு ரூ. 86,201 கோடியை வழங்குமாறு 15 ஆவது நிதிக்குழு பரிந்துரைத்துள்ளது. 12 மாத தவணைகளாக இதனை வழங்க செலவினத்துறை பரிந்துரை அளித்துள்ளது. 2022 நவம்பர் மாதத்தில் 8-ஆவது தவணையுடன் நடப்பு நிதியாண்டில் இதுவரை ரூ.57,467.33 கோடி விடுவிக்கப்பட்டுள்ளது.
ஆந்திரப்பிரதேசம், அசாம், இமாச்சலப்பிரதேசம், கேரளா, மணிப்பூர், மேகாலயா, மிசோரம், நாகாலாந்து, பஞ்சாப், ராஜஸ்தான், சிக்கிம், திரிபுரா, உத்தராகண்ட் மற்றும் மேற்கு வங்க மாநிலங்களுக்கு இந்த மானியம் அளிக்கப்பட்டுள்ளது.
ரெயில்வே அமைச்சகம்
இந்திய ரயில்வேயின் மிக நீண்ட தானியங்கி பிளாக் சிக்னல் பகுதியாக மாறியது, காசியாபாத்- பண்டிட் தீன் தயாள் உபாத்யாயா பிரிவு
புதுதில்லி, ஜனவரி 05, 2023
அண்மையில் பிரயாக்ராஜ் பிரிவின் சத் நாராயணி-ருந்தி-ஃபைசுல்லாபுர் நிலைய பிரிவில் தானியங்கி பிளாக் சிக்னல் பயன்பாட்டிற்கு வந்ததன் காரணமாக 762 கிலோமீட்டர் நீளம் கொண்ட காசியாபாத்- பண்டிட் தீன் தயாள் உபாத்யாயா பிரிவு முழுவதும் தானியங்கியாக மாறியுள்ளதோடு இந்திய ரயில்வேயின் மிக நீண்ட தானியங்கி பிளாக் சிக்னல் பகுதியாகத் திகழ்கிறது.
இந்திய ரயில்வேயின் தற்போதைய அதிக போக்குவரத்து கொண்ட வழித்தடங்களில் மேலும் அதிக ரயில்களை இயக்குவதற்கான திறனை அதிகரிப்பதற்கு தானியங்கி பிளாக் சிக்னல் முறை மலிவான தீர்வாக உள்ளது. இந்த முறையை இந்திய ரயில்வே துரிதமாக மேற்கொண்டு வருகிறது. 2022-23 இல் 268 கிலோமீட்டர் வழித்தடங்களில் தானியங்கி பிளாக் சிக்னல் அறிமுகப்படுத்தப்பட்டுள்ளது. 31.12.2022 வரை 3706 கிலோமீட்டர் வழித்தடங்கள் இந்த வசதியைப் பெற்றுள்ளன. தானியங்கி சிக்னல் முறையின் அமலாக்கம், திறனை மேம்படுத்தி, அதிக ரயில்களின் சேவைக்கு வழிவகுக்கும்.
ரயில்களின் இயக்கத்திலும், பாதுகாப்பை மேம்படுத்திடவும், டிஜிட்டல் தொழில்நுட்பங்களின் பலனை பெருமளவில் பயன்படுத்துவதற்காக மின்னணு இன்டர்லாக்கிங் முறை செயல்பாட்டில் உள்ளது. 2022-23 இல் 347 ரயில் நிலையங்களில் மின்னணு இன்டர்லாக்கிங் முறை அறிமுகப்படுத்தப்பட்டுள்ளது. 31.12.2022 வரை 2888 நிலையங்களுக்கு இந்த வசதி செய்து தரப்பட்டுள்ளது.
பாதுகாப்பு அமைச்சகம்
இந்திய கடற்படையின் மூலதனப் பொருட்கள் பிரிவு தலைவராக வைஸ் அட்மிரல் எஸ்.ஆர்.சர்மா பொறுப்பேற்பு
இந்திய கடற்படையின் மூலதனப் பொருட்கள் பிரிவு தலைவராக, வைஸ் அட்மிரல் எஸ்.ஆர்.சர்மா இன்று பொறுப்பேற்றார். இந்தப் பிரிவில் தலைவராக இருந்த வைஸ் அட்மிரல் ஜி.எஸ்.பாபி ஓய்வு பெற்றதையடுத்து, எஸ்.ஆர்.ச்மா இந்த பொறுப்பை ஏற்றுள்ளார். இவர் பெங்களூர் ஐஐஎஸ்சி கழகத்தில் கம்ப்யூட்டர் அறிவியியல் மற்றும் பொறியியல் பட்டம் பெற்றவர்.
இந்திய கடற்படையில் கடந்த 35 ஆண்டுகளாக பணியாற்றிய இவர், ஐஎன்எஸ் விந்தியகிரி, ராணா, கிருஷ்ணா மற்றும் மைசூர் ஆகிய போர்க் கப்பல்களில் பல பதவிகளில் பணியாற்றியுள்ளார்.
கடற்படை தலைமையகத்தில் ஐ.டி மூலதனப் பொருட்கள் பிரிவில் துணைத் தலைவராக பணியாற்றியுள்ளார்.
சர்மாவின் சிறந்த சேவையை பாராட்டி, அவருக்கு அதிவிசிஸ்ட் சேவா பதக்கம் மற்றும் விசிஸ்ட் சேவா பதக்கம், லெப்டினன்ட் வி.கே.ஜெயின் தங்க பதக்கம் ஆகியவை வழங்கப்பட்டுள்ளன.
கடற்படையின் பராமரிப்பு மேலாண்மை தொடர்பான பணிகளுக்கு இவர் பொறுப்பு வகிப்பார். போர்க்கப்பல்கள் மற்றும் நீர்மூழ்கி கப்பல்களுக்கு தேவையான என்ஜினியரிங், எலக்ட்ரிக்கல், எலக்ட்ரானிக் பொருட்கள், ஆயுதங்கள், சென்சார் கருவிகள், ஐடி சாதனங்களை சர்மாவின் கீழ் இயங்கும் மூலதனப் பொருட்கள் பிரிவு வழங்கும்.
பிரதமர் அலுவலகம்
டோக்கியோ-2020 ஒலிம்பிக் போட்டியில் இந்திய குழுவினரின் வசதிகளுக்கு செய்யப்பட்டுள்ள ஏற்பாடுகள் குறித்து பிரதமர் ஆய்வு
ஒலிம்பிக் போட்டிக்கு செல்லும் விளையாட்டு வீரர்களுக்கு வாழ்த்து தெரிவிக்க அவர்களுடன் பிரதமர் ஜூலை 13ம் தேதி கலந்துரையாடுகிறார்
டோக்கியோ-2020 ஒலிம்பிக் போட்டியில் இந்திய குழுவினரின் வசதிகளுக்கு செய்யப்பட்டுள்ள ஏற்பாடுகளை பிரதமர் திரு நரேந்திர மோடி ஆய்வு செய்தார். ஒலிம்பிக் போட்டிக்கு செல்லும் விளையாட்டு வீரர்களுக்கு வாழ்த்து தெரிவிக்க, அவர்களுடன் பிரதமர் ஜூலை 13ம் தேதி கலந்துரையாடுகிறார்.
இது குறித்து தொடர் சுட்டுரையில் பிரதமர் கூறுகையில், ‘‘ டோக்கியோ 2020 ஒலிம்பிக் போட்டிக்கு செல்லும் இந்திய குழுவினரின் வசதிகளுக்கான ஏற்பாடுகளை ஆய்வு செய்தேன். அவர்களுக்கான பொருட்கள், தடுப்பூசி போடப்பட்டதன் நிலவரம், அவர்களுக்கு அளிக்கப்படும் பல்வேறு ஒழுங்கு ஆதரவு குறித்து ஆலோசித்தோம்.
130 கோடி இந்தியர்கள் சார்பில், ஒலிம்பிக் செல்லும் விளையாட்டு வீரர்களுக்கு வாழ்த்து தெரிவிக்க அவர்களிடம் நான் ஜூலை 13ம் தேதி கலந்துரையாடவுள்ளேன். நாம் அனைவரும் இந்தியாவுக்காக மகிழ்ச்சியை தெரிவிப்போம்’’ என குறிப்பிட்டுள்ளார்.
பிரதமர் அலுவலகம்
பிரதமரிடம் அறிக்கையை சமர்ப்பித்தது 15-வது நிதி ஆணையம்
15-வது நிதி ஆணையத்தின் தலைவர் மற்றும் உறுப்பினர்கள், 2021- 22 முதல் 2025-26 வரையிலான ஆணையத்தின் அறிக்கையின் நகலை பிரதமர் திரு நரேந்திர மோடியிடம் இன்று வழங்கினர். முன்னதாக கடந்த 4-ஆம் தேதி, குடியரசுத் தலைவரிடம் அறிக்கையை இந்த ஆணையம் வழங்கியது.
ஆணையத்தின் தலைவர் திரு என் கே சிங், செயலாளர் திரு அரவிந்த் மேத்தா ஆகியோருடன் உறுப்பினர்கள் திரு நாராயண் ஜா, பேராசிரியர் அனூப் சிங், டாக்டர் அசோக் லஹிரி மற்றும் டாக்டர் ரமேஷ் சந்த் ஆகியோர் உடன் இருந்தனர்.
மத்திய நிதி அமைச்சரிடம் இந்த ஆணையம் நாளை அறிக்கையை சமர்ப்பிக்கவிருக்கிறது.
அரசியலமைப்பில் தெரிவிக்கப்பட்டுள்ளபடி எடுக்கப்பட்ட நடவடிக்கைகள் குறித்த அறிக்கை வாயிலாக விளக்கக் குறிப்புடன் இந்த அறிக்கை பாராளுமன்றத்தில் தாக்கல் செய்யப்படும்.
------
(